উত্তরপ্রদেশে পাথর খাদানে ধস! বাড়ল মৃতের সংখ্যা

ওয়েব ডেস্ক : উত্তরপ্রদেশের (Uttarpradesh) সোনভদ্রের পাথর খাদানে ধসের (Stone quarry collapse) ঘটনায় বাড়ল মৃতের (Death) সংখ্যা। জানা যাচ্ছে, ধসের নীচে চাপা পড়ে তিন জন প্রাণ হারিয়েছেন। ঘটনার পরে কেটে গিয়েছে ৩২ ঘন্টা। কিন্তু এখনও ধসের নীচে ১৫ জন শ্রমিক আটকে রয়েছেন বলে জানা যাচ্ছে। উদ্ধারকারী দলও শ্রমিকদের ধসের নীচ থেকে বের করে আনার চেষ্টা চালাচ্ছে।

সূত্রের খবর, রবিবার সন্ধ্যা পর্যন্ত তিনটি মৃতদেহ উদ্ধার হয়েছিল। তবে মৃতের সংখ্যা আরও বাড়তে পারে বলে আশঙ্কা করা হচ্ছে। কারণ ধস নামার পরে শ্রমিকরা খাদানের মধ্যে কী অবস্থায় রয়েছে, সে বিষয়ে কিছুই জানতে পারছে না উদ্ধারকারী দল। তবে তারা উদ্ধারকাজ চালিয়ে যাচ্ছে, ঘটনাস্থলে এখন রয়েছে জাতীয় ও রাজ্য বিপর্যয় মোকাবিলা বাহিনী।

আরও খবর : আত্মঘাতী হামলা নিশ্চিত করল জাতীয় তদন্তকারী সংস্থা, দেখুন আরও তথ্য

প্রসঙ্গত, শনিবার উত্তরপ্রদেশের (Uttarpradesh) সোনভদ্র জেলার পাথর খাদানে এই দুর্ঘটনা ঘটে। সেখানে অনেক কর্মী কাজ করছিলেন। কিন্তু দুপুর তিনটে নাগাদ সেখানে নামে ধস। পাহাড় থেকে পাথরের বড় বড় চাঁই নেমে আসে খাদানে। তার জেরে তাঁরা খাদানে আটকে পড়েন বহু শ্রমিক। তবে রবিবার সন্ধ্যা পর্যন্ত তিন শ্রমিকের মৃত্যুর খবর সামনে এল। জানা গিয়েছে, যন্ত্রের মাধ্যমে পাথরে গর্ত করার সময়েই পাথরের বড় বড় চাঁই এসে পড়ে ওই খাদানের ভিতরে।

রবিবার সকালে সেখান থেকে প্রথমে একজনের মৃত্যুর (Death) খবর সামনে এসেছিল। তবে এই মৃতের সংখ্যা আরও বাড়তে পারে বলে আশঙ্কা করা হচ্ছিল। সেই আশঙ্কা সত্যি করে রবিবার সন্ধ্যায় মৃতের সংখ্যা বেড়ে হল ৩। তবে সেই আরও আরও বাড়ার সম্ভাবনা রয়েছে। প্রসঙ্গত, শনিবার একটি অনুষ্ঠানে যোগ দিতে সোনভদ্রে গিয়েছিলেন উত্তরপ্রদেশের মুখ্যমন্ত্রী যোগী আদিত্যনাথ। যেখানে তিনি ছিলেন, সেখান থেকে কয়েক কিলোমিটার দুরেই এই ঘটনা ঘটেছে বলে জানা যাচ্ছে।